ประเทศเนปาล

| สหพันธ์สาธารณรัฐประชาธิปไตยเนปาล सङ्घीय लोकतान्त्रिक गणतन्त्र नेपाल (เนปาล) |
| --- | --- |
   ธงชาติ     ตราแผ่นดิน  
คำขวัญ: "แผ่นดินแม่มีค่ายิ่งกว่าสวรรค์" (สันสกฤต: जननी जन्मभूमिश्च स्वर्गादपि गरीयसी)
เพลงชาติ: "สเยาง์ ถุงคา ผูลกา หามี"

เมืองหลวง และเมืองใหญ่สุด: กาฐมาณฑุ 28°10′N 84°15′E﻿ / ﻿28.167°N 84.250°E﻿ / 28.167; 84.250
ภาษาราชการ: ภาษาเนปาล
การปกครอง: สหพันธ์สาธารณรัฐแบบรัฐสภา

• ประธานาธิบดี : รามจันทระ เปาเฑล
• รองประธานาธิบดี : ราม สหายะ ยาทพ
• นายกรัฐมนตรี : ขัฑคประสาท ศรรมา โอลี
 
การรวมชาติ

• สถาปนาราชอาณาจักร : 21 ธันวาคม พ.ศ. 2311
• สถาปนารัฐชั่วคราว : 15 มกราคม พ.ศ. 2550
• สถาปนาสาธารณรัฐ : 28 มิถุนายน พ.ศ. 2551
 
พื้นที่
• รวม: 147,181 ตารางกิโลเมตร (56,827 ตารางไมล์) (92)
• แหล่งน้ำ (%): 2.8
ประชากร
• สำมะโนประชากร 2554: 26,494,504
• ความหนาแน่น: 180 ต่อตารางกิโลเมตร (466.2 ต่อตารางไมล์) (62)
จีดีพี (อำนาจซื้อ) : 2564 (ประมาณ)
• รวม:  122,620 ล้านดอลลาร์สหรัฐ (อันดับที่ 84)
• ต่อหัว:  4,199 ดอลลาร์สหรัฐ (อันดับที่ 144)
จีดีพี (ราคาตลาด) : 2564 (ประมาณ)
• รวม:  36,084 ล้านดอลลาร์สหรัฐ (อันดับที่ 98)
• ต่อหัว:  1,236 ดอลลาร์สหรัฐ (อันดับที่ 158)
จีนี (2553): 32.8 ปานกลาง
เอชดีไอ (2562):  0.602 ปานกลาง · 142
สกุลเงิน: รูปี (NPR)
เขตเวลา: UTC+5:45 (NPT)
ขับรถด้าน: ซ้ายมือ
รหัสโทรศัพท์: 977
โดเมนบนสุด: .np
ประเทศเนปาล (เนปาล: नेपाल, ออกเสียง [nepäl]) หรือชื่ออย่างเป็นทางการว่า สหพันธ์สาธารณรัฐประชาธิปไตยเนปาล (เนปาล: सङ्घीय लोकतान्त्रिक गणतन्त्र नेपाल, สงฺฆีย โลกตานฺตฺริก คณตนฺตฺร เนปาล) เป็นประเทศที่ไม่มีทางออกสู่ทะเลในเอเชียใต้ มีพื้นที่ 147,181 ตารางกิโลเมตร และประชากรประมาณ 27 ล้านคน ประเทศเนปาลเป็นประเทศที่มีพื้นที่ใหญ่เป็นอันดับที่ 93 ของโลก และมีประชากรมากที่สุดเป็นอันดับที่ 41 ของโลก ตั้งอยู่ในเทือกเขาหิมาลัย มีพรมแดนทิศเหนือติดสาธารณรัฐประชาชนจีน ทิศใต้ ตะวันออกและตะวันตกติดสาธารณรัฐอินเดีย ประเทศเนปาลแยกจากประเทศบังกลาเทศด้วยฉนวนศิลิกูริ (Siliguri Corridor) แคบ ๆ ในประเทศอินเดีย และแยกจากประเทศภูฏานด้วยรัฐสิกขิมของอินเดีย กรุงกาฐมาณฑุเป็นเมืองหลวงและเมืองใหญ่สุดของประเทศ
ภาคเหนือของประเทศเนปาลซึ่งเป็นแถบภูเขามีแปดจากสิบภูเขาสูงสุดในโลก ซึ่งรวมยอดเขาเอเวอเรสต์ จุดสูงสุดบนโลก ยอดเขากว่า 240 แห่งซึ่งสูงเกิน 6,096 เมตร (20,000 ฟุต) เหนือระดับน้ำทะเลอยู่ในประเทศเนปาล ส่วนภาคใต้มีพื้นที่อุดมสมบูรณ์และชื้น
ชาวเนปาลประมาณ 81.3% นับถือศาสนาฮินดู เป็นสัดส่วนสูงสุดในโลก ศาสนาพุทธมีความเชื่อมโยงทางประวัติศาสตร์กับประเทศเนปาล และมีประชากรนับถือ 9% ตามด้วยศาสนาอิสลาม 4.4% Kiratism 3.1% ศาสนาคริสต์ 1.4% และวิญญาณนิยม 0.4% ประชากรสัดส่วนใหญ่ โดยเฉพาะอย่างยิ่งในภูมิภาคภูเขา อาจระบุตัวว่าเป็นทั้งฮินดูและพุทธ ซึ่งอาจเป็นสาเหตุของธรรมชาติกลมเกลียวของทั้งสองความเชื่อในประเทศเนปาลก็เป็นได้
ประเทศเนปาลปกครองด้วยระบอบราชาธิปไตยตลอดประวัติศาสตร์ส่วนใหญ่ ราชวงศ์ศาหะปกครองตั้งแต่ปี 2311 เมื่อพระเจ้าปฤถวีนารายัณ ศาหะทรงรวมราชอาณาจักรเล็ก ๆ จำนวนมาก จนปี 2551 สงครามกลางเมืองนานหนึ่งทศวรรษซึ่งเกี่ยวข้องกับพรรคคอมมิวนิสต์แห่งเนปาล (ลัทธิเหมา) ตามด้วยการประท้วงใหญ่โดยพรรคการเมืองหลักทุกพรรค นำสู่ความตกลง 12 ข้อ วันที่ 22 พฤศจิกายน 2548 การเลือกตั้งสภาร่างรัฐธรรมนูญเนปาลที่ 1 เมื่อวันที่ 28 พฤษภาคม 2551 ซึ่งตามมาสนับสนุนการเลิกราชาธิปไตยและการสถาปนาสหพันธ์สาธารณรัฐประชาธิปไตยแบบมีผู้แทนหลายพรรคการเมืองอย่างท่วมท้น แม้ความท้าทายทางการเมืองยังดำเนินไป แต่กรอบนี้ยังอยู่ โดยสภาร่างรัฐธรรมนูญเนปาลที่ 2 ซึ่งได้รับเลือกตั้งในปี 2556 ในความพยายามเพื่อร่างรัฐธรรมนูญใหม่
ประเทศเนปาลเป็นประเทศกำลังพัฒนาโดยมีเศรษฐกิจรายได้ต่ำ อยู่ในอันดับที่ 145 จาก 187 ประเทศในดัชนีการพัฒนามนุษย์ในปี 2557 ประเทศเนปาลยังเผชิญกับความหิวและความยากจนระดับสูง แม้ความท้าทายเหล่านี้ ประเทศเนปาลยังคงมีพัฒนาการอย่างต่อเนื่อง โดยรัฐบาลผูกมัดยกระดับประเทศจากสถานภาพประเทศด้อยพัฒนาภายในปี 2565